pythainlp/thai-wiki-dataset-v3 huggingface dataset:
รัน ทากาฮาชิ

รัน ทาคาฮาชิ (, เกิด 2 กันยายน พ.ศ. 2544) เป็นนักกีฬาวอลเลย์บอลชายชาวญี่ปุ่น เขาเล่นให้กับสโมสร  และวอลเลย์บอลชายทีมชาติญี่ปุ่น เขาเป็นหนึ่งในผู้เล่นที่พาทีมชาติญี่ปุ่นจบอันดับที่ 7 ในรอบ 29 ปีในการแข่งขันวอลเลย์บอลชายในโอลิมปิกฤดูร้อน 2020
== ประวัติ ==
รันได้รับเชื้อสายอเมริกันจากปู่และแม่ของเขาเป็นลูกครึ่งญี่ปุ่นครึ่งเยอรมัน นอกจากนี้เขายังมีสายเลือดอังกฤษอีกด้วย
รันมีพี่ชายหนึ่งคนคือ รุอิ ทาคาฮาชิ ซึ่งแก่กว่าสองปี และน้องสาวหนึ่งคน ริริ ทาคาฮาชิ เขาเล่นวอลเลย์บอลตามรอยเท้าของพี่ชายและน้องสาวของเขาก็เล่นวอลเลย์บอลด้วย
รันเข้าร่วมเป็นสมาชิกในทีม  ในเดือนธันวาคม พ.ศ. 2564 การแข่งขันกีฬาโอลิมปิกฤดูร้อนปี 2021 ที่กรุงโตเกียวย้ำให้เห็นถึงคุณสมบัติและทำให้เป็นที่รู้จักไปทั่วโลกของวอลเลย์บอลและอื่นๆ อีกมากมาก นักวอลเลย์บอลชาวญี่ปุ่นที่เกิดในปี 2001 กับ Kioene เข้าเซ็นสัญญาฉบับแรกกับสโมสรมืออาชีพ และทำคะแนน SuperLega แรกของเขาในการประเดิมสนามกับโมเดน่า ไม่เพียงแค่ในภาคสนามเท่านั้น แต่บนโซเชียลเน็ตเวิร์กด้วย รัน ประสบความสำเร็จอย่างมากโปรไฟล์ Instagram ของเขามีผู้ติดตามมากถึง 2 ล้านกว่าคน 
== สโมสร ==
(2017–2020)
(2020–ปัจจุบัน)
(2021–2023)
(2023–ปัจจุบัน)
== รางวัล ==
=== ส่วนบุคคล ===
2023 Asian Men's Volleyball Championship – Best outside spiker
2020 All Japan High School Volleyball Championships – ผู้เล่นทรงคุณค่า (MVP)
2020 All Japan Intercollegiate Volleyball Championship – ผู้ทำแต้มสูงสุด
=== ระดับมัธยมศึกษา ===
2020 All Japan High School Volleyball Championships – 16px รางวัลชนะเลิศ
=== ระดับมหาวิทยาลัย ===
2020 All Japan Intercollegiate Volleyball Championship – Med 2.png รองชนะเลิศ
== แหล่งข้อมูลอื่น ==
Japan's men's volleyball team might be out of the Olympics, but its star rookie is going viral on Twitter for his slick moves straight out of sports anime 'Haikyuu!!'
https://www.pallavolopadova.com/
https://www.jva.or.jp/
== อ้างอิง ==
บุคคลที่เกิดในปี พ.ศ. 2544
นักวอลเลย์บอลชายชาวญี่ปุ่น
บุคคลจากจังหวัดเกียวโต
ตัวตบหัวเสาวอลเลย์บอล
นักวอลเลย์บอลในโอลิมปิกฤดูร้อน 2020
บทความเกี่ยวกับ นักวอลเลย์บอล ที่ยังไม่สมบูรณ์
วัดลำพญา

วัดลำพญา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำท่าจีน ในตำบลลำพญา อำเภอบางเลน จังหวัดนครปฐม เนื้อที่ตั้งวัด 39 ไร่ 3 งาน 10 ตารางวา ที่ธรณีสงฆ์ 1 งาน 48 ตารางวา
วัดลำพญาประกาศตั้งวัดเมื่อ พ.ศ. 2418 ในสมัยพระบาทสมเด็จพระจุลจอมเกล้าเจ้าอยู่หัว ตั้งชื่อวัดตามชื่อคลองที่ขุด ลำพญา เป็นชื่อของหมู่บ้านในสมัยที่ยังเป็นอำเภอบางปลา มณฑลนครชัยศรี ที่ได้มีประวัติเล่าไว้ว่าในสมัยพระบาทสมเด็จพระจุลจอมเกล้าเจ้าอยู่หัว ว่า พระยากรมท่า ได้ทำการขุดคลองบริเวณท้ายตลาดในปัจจุบันเพื่อให้จับจองที่นา ให้ชาวบ้านมีอาชีพเกษตรกรรรม แถวนี้จึงได้มีชาวบ้านแบ่งเป็นสองกลุ่ม คือ ชาวมอญ ที่อพยพมาจากสามโคกในปลายสมัยรัชกาลที่ 3 ตั้งบ้านเรือนอยู่ทางฝั่งตะวันตกของแม่น้ำ ทำอาชีพการเกษตรและชาวจีนซึ่งตั้งบ้านเรือนอยู่ทางฝั่งตะวันออกของแม่น้ำจะทำการค้าขาย บริเวณนี้ลำพญาจึงกลายเป็นตลาด ชื่อ ตลาดน้ำลำพญา ที่ปัจจุบันยังคงมีอยู่ วัดมีบริการ เรือล่องแม่น้ำท่าจีน โดยมีเรือและเส้นทางให้เลือกตามชอบ เช่น เรือแจวโบราณ ออกจากหน้าวัดลำพญาไปนมัสการศาลเจ้าแม่ทับทิม
ภายในวัดมี หลวงพ่อมงคลมาลานิมิต พระพุทธรูปปางมารวิชัย ที่สร้างด้วยศิลาแลง พอกปูนและปิดทองทับ วัดลำพญาได้รับพระราชทานวิสุงคามสีมาวันที่ 9 มิถุนายน พ.ศ. 2442 วัดยังมีพิพิธภัณฑ์พื้นบ้านตลาดน้ำวัดลำพญา เริ่มก่อตั้งเมื่อวันที่ 5 กันยายน พ.ศ. 2546 เป็นสถานที่รวบรวมและเผยแพร่ ศิลปวัตถุเครื่องมือ เครื่องใช้ที่แสดงถึงวิธีชีวิตไทยริมแม่น้ำท่าจีน
==อ้างอิง==
ลำพญา
บอเฆเยเชย์ฆมูซอ

บอเฆเยเชย์ฆมูซอ (باغه‌شیخ‌موسی) เป็นหมู่บ้านในตำบลเชย์ฆมูซอ อำเภอกลาง เทศมณฑลแอกแกลอ จังหวัดโกเลสถาน ประเทศอิหร่าน จากสำมะโน พ.ศ. 2549 หมู่บ้านนี้มีประชากร 346 คน 77 ครัวเรือน
== อ้างอิง ==
สถานที่ที่มีแระชากรในเทศมณฑลออกแกลอ
วัดประยูรธรรมาราม

วัดประยูรธรรมาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคูคต อำเภอลำลูกกา จังหวัดปทุมธานี มีที่ดินต้งวัดเนื้อที่ 32 ไร่ 2 งาน 30 ตารางวา สภาพของวัดเป็นที่ราบลุ่ม แวดล้อมด้วยที่นา ที่สวนและบ้านเรือนราษฎร การคมนาคม มีถนนวิภาวดีรังสิต เข้าทางซอยพหลโยธิน 83 ปัจจุบันมีพระราชสุทธิธรรมาจารย์ (สำอางค์ ตานทินฺโน) เป็นเจ้าอาวาส
วัดประยูรธรรมารามสร้างเมื่อวันที่ 14 สิงหาคม พ.ศ. 2518 โดยมีนางประยูร พันธุ์ฟัก เป็นผู้ถวายที่ดินทั้งหมดและดำเนินการจัดสร้างวัด กรมการศาสนาได้ประกาศตั้งเป็นวัดอย่างถูกต้องตามกฎหมาย เมื่อวันที่ 24 กุมภาพันธ์ พ.ศ. 2521 โดยมติมหาเถรสมาคม ได้ขนานนามว่า "วัดประยูรธรรมาราม" ชาวบ้านนิยมเรียก วัดประยูรรรังสิตาราม วัดได้รับพระราชทานวิสุงคามสีมาเมื่อวันที่ 26 สิงหาคม พ.ศ. 2526
ด้านการศึกษา ทางวัดได้เปิดสอนพระปริยัติธรรมเริ่มมาตั้งแต่ พ.ศ. 2505 นอกจากนี้ยังได้สร้างโรงเรียนประชาบาลในที่ดินของวัดเนื้อที่ 6 ไร่ และให้ทางราชการจัดหาสถานที่ภายในวัดให้กลุ่มสตรีอาสาพัฒนาท้องถิ่นเปิดสอนวิชาชีพ
==อ้างอิง==
ประยูรธรรมาราม
วัดลาดสนุ่น

วัดลาดสนุ่น  เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคูคต อำเภอลำลูกกา จังหวัดปทุมธานี
วัดลาดสนุ่นสร้างเมื่อ พ.ศ. 2440 ในสมัยรัชกาลที่ 5 พระบาทสมเด็จพระจุลจอมเกล้าเจ้าอยู่หัว ทรงมีพระราชดำริจะปรับปรุงพื้นที่ทุ่งรังสิตซึ่งเป็นที่ดินกว้างขวางและว่างเปล่าอยู่มาก ให้เป็นประโยชน์ในด้านการเกษตร กสิกรรม จึงโปรดเกล้าให้บริษัทขุดคลองแลคูนาสยาม ขุดคลองส่งน้ำขึ้น โดยให้พระวรวงศ์เธอ พระองค์เจ้าสายสนิทวงศ์เป็นผู้ควบคุมดำเนินการในครั้งนั้น เมื่อขุดมาถึงคลองซอยที่ 1 หมู่บ้านลาดสนุ่น ได้พบพระภิกษุรูปหนึ่งชื่อพระภิกษุโทน เป็นญาติกับนายเที่ยง (ต้นตระกูลบัวเที่ยง) ซึ่งอาศัยอยู่ในโรงนาเล็ก ๆ ที่ปากบึงลาดสนุ่น เกิดศรัทธาจึงคิดสร้างวัดขึ้นบนเนื้อที่ 16 ไร่ แต่ไม่ได้ทำรังวัด ต่อมา พ.ศ. 2464 พระอธิการหมง เจริญมาก เจ้าอาวาสในสมัยนั้น ได้ทำเรื่องขอเนื้อที่จากพระคลังมหาสมบัติ และได้รับอนุญาตให้เป็นที่วัด โดยมอบให้หอทะเบียนที่ดินจังหวัดธัญบุรีจึงไปทำการรังวัดให้ ด้านการศึกษา ทางวัดได้เปิดสอนพระปริยัติธรรมเริ่มมาตั้งแต่ พ.ศ. 2506 นอกจากนี้ยังได้ให้ทางราชการสร้างโรงเรียนประชาบาล สอนระดับประถมศึกษา วัดได้รับพระราชทานวิสุงคามสีมาเมื่อวันที่ 23 ธันวาคม พ.ศ. 2511
เสนาสนะภายในวัด คือ อุโบสถ กุฏิสงฆ์ หอสวดมนต์ ศาลาการเปรียญหลังเก่า ศาลาการเปรียญหลังใหม่ วิหาร มีปูชนียวัตถุ คือ พระประธานในอุโบสถแบบสุโขทัย หน้าตักกว้าง 41 นิ้ว ปางมารวิชัย และมีพระพุทธรูปปางมารวิชัย 3 องค์ อยู่ที่ศาลาการเปรียญ วิหาร และหอสวดมนต์
==อ้างอิง==
ลาดสนุ่น
วัดโพธิ์เก้าต้น (จังหวัดสิงห์บุรี)

วัดโพธิ์เก้าต้น เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางระจัน อำเภอค่ายบางระจัน จังหวัดสิงห์บุรี
วัดโพธิ์เก้าต้น มีนามเรียกอีกนามหนึ่งว่า วัดไม้แดง เนื่องจากภายในบริเวณวัดมีต้นไม้แดงขึ้นเป็นจำนวนมาก เป็นวัดเก่าแก่สร้างขึ้นในสมัยอยุธยา มีความสำคัญทางประวัติศาสตร์ กล่าวคือ ในรัชกาลสมเด็จพระเจ้าเอกทัศน์ ราว พ.ศ. 2308 บ้านเมืองถูกข้าศึกรุกราน พวกชาวบ้านแถวนี้ได้รวบรวมรวบรวมกันประมาณ 400 คน ตั้งกองสร้างค่ายล้อบรอบบ้านบางระจัน ได้มีพระอาจารย์ธรรมโชติจำพรรษาอยู่ที่วัดโพธิ์สามต้น เดิมอยู่วัดเขานางบวช เมืองสุพรรณบุรี ได้ช่วยปลุกเสกเครื่องรางของขลังให้ความคุ้มครองทำให้ชาวบ้านต่อสู้กับข้าศึกได้อย่างเข้มแข็ง แต่ในที่สุดเมื่อถูกข้าศึกที่กำลังมากกว่าหลายเท่า ก็ต้องแตกถอยอพยพหนีกันไป วัดวาอารามถูกปล่อยทิ้งให้เป็นวัดร้างและถูกทำลายไปก็มาก จนถึงสมัยรัตนโกสินทร์ประมาณ พ.ศ. 2484 ประชาชนอพยพมาตั้งถิ่นฐานมากขึ้น และริเริ่มทำการบูรณะวัดขึ้นมาอีกครั้งหนึ่ง กระทรวงศึกษาธิการได้ประกาศยกสภาพให้เป็นวัดที่มีพระสงฆ์นับตั้งแต่วันที่ 11 เมษายน พ.ศ. 2511 ได้รับพระราชทานวิสุงคามสีมา วันที่ 22 ตุลาคม พ.ศ. 2513 เขตวิสุงคามสีมากว้าง 40 เมตร ยาว 60 เมตร ได้ผูกพัทธสีมาวันที่ 24 มีนาคม พ.ศ. 2524 ปัจจุบันทางราชการได้สร้างค่ายจำลองขึ้นบริเวณด้านหน้าของวัดโพธิ์เก้าต้น เพื่อเป็นอนุสรณ์
เสนาสนะ ได้แก่ วิหารพระอาจารย์ธรรมโชติเป็นวิหารทรงจ้ตุรมุข มีวิหารหลังเก่า สร้างขึ้นเมือใดไม่ปรากฏหลักฐานแต่คาดว่ามีขึ้นก่อนที่ชาวบ้านจะมารวมตัวกันตั้งค่ายต่อสู้กับพม่า และเจดีย์ทรงศิลปะอยุธยาซึ่งคาดว่าสร้างขึ้นมาพร้อมกับวัด แผ่นอิฐที่ใช้ก่อเจดีย์มีลักษณะรูปดอกจัน 3 ดอกแบบเดียวกับวิหารอยุธยา และมีสระน้ำโบราณศักดิ์สิทธิ์ กรมศิลปากรได้ขึ้นทะเบียนวัดโพธิ์เก้าต้นเป็นโบราณสถาน
==อ้างอิง==
โพธิ์เก้าต้น
โบราณสถานในจังหวัดสิงห์บุรี
วัดแค (จังหวัดสุพรรณบุรี)

วัดแค เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมฝั่งแม่น้ำสุพรรณบุรี ในตำบลรั้วใหญ่ อำเภอเมืองสุพรรณบุรี จังหวัดสุพรรณบุรี
==ประวัติ==
จากการสันนิษฐานว่า วัดแคเป็นวัดที่อยู่ในสมัยอยุธยา เพราะมีชื่อปรากฏอยู่ในเสภา ขุนช้างขุนแผน สมเด็จกรมพระยาดำรงราชานุภาพ ทรงสันนิษฐานว่าเป็นเรื่องจริงที่อยู่ในสมัยอยุธยา ในราวสมัยสมเด็จพระบรมราชาธิราชที่ 2 (เจ้าสามพระยา) นอกจากนี้ยังมีหลักฐานโบราณวัตถุเช่น พระพุทธรูปในวิหารเก่า กรมการศาสนาระบุว่า สร้างเมื่อปี พ.ศ. 2034 ใน ขุนช้างขุนแผน มีการกล่าวถึง วัดแคอยู่หลายตอนด้วยกัน เป็นวัดที่ขุนแผนได้มาเรียนวิชาเสก ใบมะขามเป็นตัวต่อ–ตัวแตนกับสมภารคง ภายในวัดยังมีต้นมะขามยักษ์ ขนาดใหญ่ 9 คนโอบ หรือประมาณ 10 เมตร อายุกว่าร้อยปี มีความเชื่อว่าเป็นต้นเดียวกับที่สมภารคง ได้ใช้สอนวิชาเสกใบมะขามเป็นตัวต่อตัวแตนให้สามเณรแก้วหรือขุนแผน
เมื่อครั้งมาจำพรรษาอยู่ที่วัดแคนี้ จังหวัดสุพรรณบุรีได้สร้างเรือนไทยทรงโบราณเรียกว่า คุ้มขุนแผน ไว้ใกล้กับต้นมะขามยักษ์นี้ ต่อมาเมื่อวันที่ 4 สิงหาคม พ.ศ. 2447 พระบาทสมเด็จพระจุลจอมเกล้าเจ้าอยู่หัวเสด็จประพาสต้น จังหวัดสุพรรณบุรี เสด็จประทับที่ท่าน้ำวัดแค เพื่อเสวยพระกระยาหารกลางวัน พระองค์ได้ถวายตู้หนังสือไม้สักแด่ พระภิกษุคง
==เสนาสนะและสิ่งศักดิ์สิทธิ์==
ภายในวัดมีรอยพระพุทธบาทสี่รอยเนื้อสัมฤทธิ์ ศิลปะรัตนโกสินทร์ตอนต้น ทำด้วยทองเหลืองกว้าง 1.40 เมตร ยาว 2.80 เมตร ภายในรอยฝ่าพระบาทซ้อนกันถึง 4 ชั้น มีรูปภาพต่าง ๆ ภายใน เช่น พระในซุ้มเรือนแก้ว เต่า หงส์ ฯลฯ คล้ายแสดงเรื่องราวพระเจ้าสิบชาติ พระพุทธรูปปางมารวิชัย จีวรลายดอกพิกุล สมัยต้นรัตนโกสินทร์ ระฆังทองเหลือง หม้อต้มกรักเนื้อสัมฤทธิ์ รวมทั้งพระพุทธรูปใต้ต้นอชปาลนิโครธ ต้นไม้ในพุทธประวัติ ซึ่งเป็นต้นเดิมจากอินเดีย ที่พระปลัดสมัย พระจากวัดแห่งหนึ่งในกรุงเทพปลูกถวายไว้เมื่อ พ.ศ. 2508 และวิหารมหาอุดที่ประดิษฐาน พระพุทธมงคล เป็นพระพุทธรูปประธาน เป็นพระพุทธรูปปูนปั้นปางมารวิชัย ขนาดหน้าตักกว้าง 109 นิ้ว สร้างมาตั้งแต่สมัยปลายกรุงศรีอยุธยา ประชาชนยังนิยมมาขอโชคขอลาภกับพญาต่อยักษ์ และกุมารทอง ในศาลาแม่นางพิม อย่างต่อเนื่องเป็นประจำ
==อ้างอิง==
แค
โบราณสถานในจังหวัดสุพรรณบุรี
สกันดิกวิกตอเรียทาวเวอร์

สกันดิกวิกตอเรียทาวเวอร์ (Scandic Victoria Tower) เป็นโรงแรมตึกระฟ้าในย่านคิสตา ของเมืองสต็อกโฮล์ม ประเทศสวีเดน หรือรู้จักในชื่อวิกตอเรียทาวเวอร์ (Victoria Tower) อย่างไรก็ตามมีการเติมคำว่า สกันดิก เข้าไปเพื่อแยกตึกนี้ออกจากวิกตอเรียทาวเวอร์ซึ่งเป็นสิ่งก่อสร้างในพระราชวังเวสต์มินสเตอร์ โรงแรมมีความสูง 117 เมตร เป็นตึกที่สูงที่สุดแห่งหนึ่งในสแกนดิเนเวีย ชื่อวิกตอเรียนั้นตั้งตามเจ้าหญิงวิกตอเรีย [apparent|รัชทายาท]ของราชวงศ์สวีเดน
==อ้างอิง==
โรงแรมในประเทศสวีเดน
ตึกระฟ้าในประเทศสวีเดน
สิ่งก่อสร้างในสต็อกโฮล์ม
อุระมิจิโอนี่ซัง

อุระมิจิโอนี่ซัง  เป็นซีรีส์มังงะญี่ปุ่นแนวตลก เขียนเรื่องและวาดภาพโดยกากุ คูเซะ เผยแพร่ออนไลน์ผ่านนิตยสารดิจิตัล Comic POOL ของสำนักพิมพ์อิจิจินชะตั้งแต่เดือนพฤษภาคม พ.ศ. 2560 ได้รับการรวบรวมตีพิมพ์เป็นหนังสือการ์ตูนรวมเล่ม (ทังโกบง) ถึงเล่มที่ 7 ได้รับการดัดแปลงเป็นซีรีส์อนิเมะโทรทัศน์โดย Studio Blanc ออกอากาศตั้งแต่วันที่ 6 กรกฎาคมถึง 28 กันยายน พ.ศ. 2564
==ตัวละคร==
==อ้างอิง==
==แหล่งข้อมูลอื่น==
เว็บไซต์ทางการของมังงะ 
เว็บไซต์ทางการของอนิเมะ 
มังงะที่ตีพิมพ์ในปี พ.ศ. 2560
อนิเมะที่ออกฉายในปี พ.ศ. 2564
การ์ตูนญี่ปุ่นแนวโจเซ
การ์ตูนญี่ปุ่นแนวสุขนาฏกรรมมืด
แคลวิน ฟิลลิปส์

แคลวิน มาร์ก ฟิลลิปส์ (Kalvin Mark Phillips; เกิด 2 ธันวาคม ค.ศ. 1995) เป็นนักฟุตบอลชาวอังกฤษ ปัจจุบันเล่นในตำแหน่งกองกลางให้แก่แมนเชสเตอร์ซิตีและทีมชาติอังกฤษ
ฟิลลิปส์มาจากทีมเยาวชนของลีดส์ยูไนเต็ด เขาลงเล่นนัดแรกให้กับทีมชุดใหญ่ของลีดส์ใน ค.ศ. 2015 ต่อมาในฤดูกาล 2019–20 เขากลายเป็นผู้เล่นตัวหลักภายใต้การทำทีมของมาร์เซโล บิเอลซาซึ่งพาทีมชนะเลิศอีเอฟแอลแชมเปียนชิปได้สำเร็จ หลังจบฤดูกาลนั้น ฟิลลิปส์ก็ได้ลงเล่นนัดแรกให้กับทีมชาติอังกฤษ และใน ค.ศ. 2021 แกเร็ท เซาท์เกตได้เรียกเขาติดทีมชาติในการแข่งขันฟุตบอลชิงแชมป์แห่งชาติยุโรป 2020
== ทีมชาติ ==
ฟิลลิปส์เกิดที่อังกฤษ มีเชื้อสายจาเมกาจากบิดาและเชื้อสายไอริชจากมารดา เขาได้รับการติดต่อจากทีมชาติจาเมกาสำหรับความเป็นไปได้ในการเรียกตัวติดทีมชาติ แต่ในวันที่ 25 สิงหาคม ค.ศ. 2020 แกเร็ท เซาท์เกตได้เรียกฟิลลิปส์ติดทีมชาติอังกฤษเป็นครั้งแรก และฟิลลิปส์ได้ลงเล่นนัดแรกให้กับทีมชาติเมื่อวันที่ 8 กันยายน ค.ศ. 2020 ในนัดที่พบกับเดนมาร์กในยูฟ่าเนชันส์ลีก
==สถิติอาชีพ==
===สโมสร===
===ทีมชาติ===
==อ้างอิง==
==แหล่งข้อมูลอื่น==
Profile at the Leeds United F.C. website
Profile at the Football Association website
นักฟุตบอลชาวอังกฤษ
นักฟุตบอลทีมชาติอังกฤษ
ผู้เล่นสโมสรฟุตบอลลีดส์ยูไนเต็ด
ผู้เล่นสโมสรฟุตบอลแมนเชสเตอร์ซิตี
ผู้เล่นในฟุตบอลลีกอังกฤษ
ผู้เล่นในพรีเมียร์ลีก
ผู้เล่นในฟุตบอลชิงแชมป์แห่งชาติยุโรป 2020
ผู้เล่นในฟุตบอลโลก 2022
กองกลางฟุตบอล
บุคคลจากลีดส์
ชาวอังกฤษเชื้อสายจาเมกา
ชาวอังกฤษเชื้อสายไอริช
ผู้เล่นในชุดชนะเลิศยูฟ่าแชมเปียนส์ลีก
ฟรีดริช เฟอร์ดินานด์ ดยุกแห่งชเลสวิช-ฮ็อลชไตน์

ฟรีดริช เฟอร์ดินานด์ ดยุกแห่งแห่งชเลสวิช-ฮ็อลชไตน์ (Friedrich Ferdinand, Duke of Schleswig-Holstein) ประสูติเมื่อวันที่ 12 ตุลาคม 2398 เป็นพระโอรสใน ฟรีดริช ดยุกแห่งแห่งชเลสวิช-ฮ็อลชไตน์-เซินเนอร์บอร์ก-กลึคส์บวร์ค และ เจ้าหญิงอเดลไฮด์แห่งเชาม์บวร์ค-ลิพเพอ  พระองค์ทรงดำรงพระอิสริยยศ ดยุกแห่งแห่งชเลสวิช-ฮ็อลชไตน์ และ พระประมุขแห่งราชวงศ์ชเลสวิช-ฮ็อลชไตน์-เซินเนอร์บอร์ก-กลึคส์บวร์ค ภายหลังการสิ้นพระชนม์ของพระบิดา เมื่อวันที่ 27 พฤศจิกายน 2428
พระองค์ทรงเสกสมรสกับ เจ้าหญิงกาโรลีน มาทิลด์แห่งชเลสวิช-ฮ็อลชไตน์-เซินเนอร์บอร์-ออกัสเทนเบิร์ก เมื่อวันที่ 19 มีนาคม 2428 มีพระบุตรดังนี้
เจ้าหญิงวิกตอเรีย อเดลไฮด์แห่งชเลสวิช-ฮ็อลชไตน์
เจ้าหญิงอเล็กซานดรา วิกตอเรียแห่งชเลสวิช-ฮ็อลชไตน์-เซินเนอร์บอร์-กลึคส์บวร์ค
เจ้าหญิงเฮเลนา แอดิเลดแห่งเดนมาร์ก
เจ้าหญิงแอดิเลดแห่งชเลสวิช-ฮ็อลชไตน์-เซินเนอร์บอร์-กลึคส์บวร์ค
วิลเฮ็ล์ม ฟรีดริช ดยุกแห่งชเลสวิช-ฮ็อลชไตน์
เจ้าหญิงกาโรลีน มาทิลด์แห่งชเลสวิช-ฮ็อลชไตน์-เซินเนอร์บอร์-กลึคส์บวร์ค
อนึ่ง พระองค์ทรงเป็นพระอัยกา (ตา) ใน เจ้าหญิงซิบิลลาแห่งซัคเซิน-โคบวร์คและโกทา และเป็นพระราชปัยกา (ตาทวด) ใน สมเด็จพระราชาธิบดีคาร์ลที่ 16 กุสตาฟแห่งสวีเดน
== เหรียญและเครื่องราชอิสริยาภรณ์ ==
เหรียญและเครื่องราชอิสริยาภรณ์ที่เขาได้รับ มีดังนี้:
ดัชชีอันฮัลท์: Grand Cross of Albert the Bear, 1886
Knight of the Elephant, 8 เมษายน 1876
Ernestine duchies: Grand Cross of the Saxe-Ernestine House Order
ราชอาณาจักรกรีซ: Grand Cross of the Redeemer
Grand Cross of the Order of Duke Peter Friedrich Ludwig, with Golden Crown and Collar
ราชอาณาจักรปรัสเซีย:
* Knight of the Red Eagle, 1st Class, 22 มีนาคม 1886; Grand Cross, 7 กันยายน 1890
* Knight of the Black Eagle, 24 ธันวาคม 1892; with Collar, 17 มกราคม 1893
Honorary Grand Cross of the Royal Victorian Order, 11 ตุลาคม 1905
Grand Cross of the Württemberg Crown, 1877
==อ้างอิง==
ราชวงศ์กลึคส์บวร์ค
เจ้าชายเยอรมัน
ราชวงศ์เยอรมัน
คิม ดง-จุน

คิม ดง-จุน (김동준|Kim Dong-jun; เกิด 11 กุมภาพันธ์ พ.ศ. 2535) หรือ ดงจุน เป็นนักร้องและนักแสดงชาวเกาหลีใต้ เขาเดบิวต์ในฐานะสมาชิกของบอยกรุ๊ปชิลเดรนออฟเอมไพร์ (ZE:A) (และต่อมาคือกลุ่มย่อย ZE:A Five และ ZE:A J) นอกเหนือจากกิจกรรมของกลุ่ม เขาได้สร้างชื่อเสียงให้กับตัวเองในฐานะนักแสดง โดยผ่านการมีส่วนร่วมในละครโทรทัศน์หลายเรื่อง เช่น เดอะฟูจิทิฟออฟโชซอน (2013), เนบอร์ฮูดลอวเยอร์โจ ดุล-โฮ (2016), แบล็ค (2017) และ อะเบาท์ไทม์ (2018) เขายังแสดงในภาพยนตร์เช่น อะคอมพานีแมน (2012), Take My Hand (2014), และ Dead Again (2017)
== อ้างอิง ==
==แหล่งข้อมูลอื่น==
นักร้องเกาหลีใต้
บุคคลที่เกิดในปี พ.ศ. 2535
นักร้องชายชาวเกาหลีใต้ในศตวรรษที่ 21
ไอดอลชายชาวเกาหลีใต้
วิลเฮ็ล์ม ฟรีดริช ดยุกแห่งชเลสวิช-ฮ็อลชไตน์

วิลเฮ็ล์ม ฟรีดริช ดยุกแห่งชเลสวิช-ฮ็อลชไตน์  (Wilhelm Friedrich, Duke of Schleswig-Holstein) ประสูติเมื่อวันที่ 23 สิงหาคม ค.ศ. 1891 เป็นพระโอรสพระองค์ที่ 5 และพระองค์เดียวใน ฟรีดริช เฟอร์ดินานด์ ดยุกแห่งแห่งชเลสวิช-ฮ็อลชไตน์ และ เจ้าหญิงกาโรลีน มาทิลด์แห่งชเลสวิช-ฮ็อลชไตน์-เซินเนอร์บอร์-ออกัสเทนเบิร์ก พระองค์ทรงเสกสมรสกับ เจ้าหญิงมารี เมลิตาแห่งโฮเอินโลเออ-ลังเงินบวร์ค เมื่อวันที่ 5 กุมภาพันธ์ ค.ศ. 1916 มีพระบุตรคือ

ฮันส์ อัลเบร็ชท์ เจ้าชายรัชทายาทแห่งชเลสวิช-ฮ็อลชไตน์
เจ้าชายวิลเฮ็ล์ม อัลเฟรดแห่งชเลสวิช-ฮ็อลชไตน์-เซินเนอร์บอร์ก-กลึคส์บวร์ค
ฟรีดริช แอนสท์ ปีตอร์ ดยุกแห่งชเลสวิช-ฮ็อลชไตน์
เจ้าหญิงมารี อเล็กซานดราแห่งชเลสวิช-ฮ็อลชไตน์
อนึ่ง พระองค์ทรงเป็นพระมาตุลา (น้าชายฝ่ายแม่) ใน เจ้าหญิงซิบิลลาแห่งซัคเซิน-โคบวร์คและโกทา และเป็นพระราชอัยกา (ตา) ใน สมเด็จพระราชาธิบดีคาร์ลที่ 16 กุสตาฟแห่งสวีเดน และยังเป็นพระอัยกา (ปู่) ใน คริสท็อฟ เจ้าชายแห่งชเลสวิช-ฮ็อลชไตน์
== สิ้นพระชนม์ ==
วิลเฮ็ล์ม ฟรีดริช ดยุกแห่งชเลสวิช-ฮ็อลชไตน์ สิ้นพระชนม์ลงเมื่อวันที่ 10 กุมภาพันธ์ ค.ศ. 1965 สิริพระชันษา 73 ปี ฟรีดริช แอนสท์ ปีตอร์ ดยุกแห่งชเลสวิช-ฮ็อลชไตน์ พระโอรสสืบพระอิสริยยศ (ฮันส์ อัลเบร็ชท์ เจ้าชายรัชทายาทแห่งชเลสวิช-ฮ็อลชไตน์ พระโอรสพระองค์ใหญ่ สิ้นพระชนม์ก่อนหน้าพระองค์ ตำแหน่งจึงตกเป็นของพระโอรสลำดับถัดไป)
ราชวงศ์กลึคส์บวร์ค
เจ้าชายเยอรมัน
ราชวงศ์เยอรมัน
อิม ซี-วัน

อิม ซี-วัน (;  เกิด 1 ธันวาคม พ.ศ. 2531) หรือรู้จักกันในชื่อ ซีวัน เป็นนักร้องและนักแสดงชาวเกาหลีใต้ เขาเป็นสมาชิกบอยแบนด์ของเกาหลีใต้ชิลเดรนออฟเอมไพร์ (ZE:A) และกลุ่มย่อย ZE:A Five ในฐานะนักแสดงเขามีชื่อเสียงจากจากการแสดงในภาพยนตร์เรื่อง The Attorney (2013) และซีรีส์เคเบิล  Incomplete Life (2014) ซึ่งประสบความสำเร็จทั้งในด้านรายได้และเรตติ้ง
== อ้างอิง ==
==แหล่งข้อมูลอื่น==
นักร้องป็อปเกาหลีใต้
บุคคลที่เกิดในปี พ.ศ. 2531
บุคคลจากปูซาน
นักร้องชายชาวเกาหลีใต้ในศตวรรษที่ 21
ไอดอลชายชาวเกาหลีใต้
งบประมาณแผ่นดินของไทย พ.ศ. 2565

งบประมาณแผ่นดินของไทยสำหรับปีงบประมาณ พ.ศ. 2565 ซึ่งกินเวลาตั้งแต่วันที่ 1 ตุลาคม พ.ศ. 2565 ถึง 30 กันยายน พ.ศ. 2566 เป็นงบประมาณแผ่นดินชุดที่ 3 ที่คณะรัฐมนตรีไทย คณะที่ 62 (ประยุทธ์ 2) เสนอต่อสภาผู้แทนราษฎรไทย ชุดที่ 25 โดยเข้าสู่การพิจารณาของสภาฯ ในวาระแรกในวันที่ 31 พฤษภาคม 2564
คณะรัฐมนตรีเสนองบประมาณเป็นวงเงิน 3.1 ล้านล้านบาท ลดลงจากปีที่แล้ว 1.85 แสนล้านบาท ขาดดุล 7 แสนล้านบาท (ร้อยละ 4.0 ของจีดีพี)
สำหรับหน่วยรับงบประมาณที่ได้รับงบประมาณมากที่สุด 5 อันดับแรก ได้แก่ งบกลาง (571,047 ล้านบาท), กระทรวงศึกษาธิการ (332,398 ล้านบาท), กระทรวงมหาดไทย (316,527 ล้านบาท), กระทรวงการคลัง (273,941 ล้านบาท) และกระทรวงกลาโหม (203,282 ล้านบาท)
== การอภิปราย ==
สมาชิกสภาผู้แทนราษฎร (ส.ส.) พรรคฝ่ายค้านและพรรคภูมิใจไทยวิจารณ์การตัดงบประมาณของกระทรวงสาธารณสุข ท่ามกลางสถานการณ์การระบาดทั่วของโควิด-19 ในประเทศไทย โดยมีการยกตัวอย่างหน่วยงานที่ถูกลดงบประมาณระหว่างร้อยละ 1.3 - 11.8 ด้าน ส.ส. พรรคก้าวไกลวิจารณ์ว่าแม้กระทรวงกลาโหมตัดงบโดยรวมลง แต่กลับมีงบจัดซื้ออาวุธเพิ่มขึ้นกว่าปีที่แล้ว 2,678 ล้านบาท นอกจากนี้ ส.ส. พรรคก้าวไกลยังพบว่ามีการจัดสรรงบประมาณที่เกี่ยวข้องกับสถาบันพระมหากษัตริย์ 33,712 ล้านบาท และเสนอให้มีการตรวจสอบงบส่วนนี้เพิ่มขึ้น เพราะที่ผ่านมามีผู้แอบอ้างเบิกงบทำให้เสื่อมเสียพระเกียรติ
== อ้างอิง ==
ประเทศไทยในปี พ.ศ. 2564
สภาผู้แทนราษฎรไทย ชุดที่ 25
งบประมาณของไทย
ประเทศไทยในปี พ.ศ. 2565
คณะรัฐมนตรีเบลเยียม

คณะรัฐมนตรี (Conseil des ministres; Ministerraad; Ministerrat) เป็นองค์กรฝ่ายบริหารระดับสูงของรัฐบาลกลางราชอาณาจักรเบลเยียม โดยมีองค์ประกอบคือนายกรัฐมนตรีซึ่งเป็นหัวหน้าคณะ กับสมาชิกที่เป็นรัฐมนตรีอีกไม่เกินสิบสี่คน ตำแหน่งรัฐมนตรีช่วยหรือเลขานุการแห่งรัฐ (secrétaire d'État; staatssecretaris; Staatssekretär) ซึ่งมีลำดับศักดิ์ต่ำกว่ารัฐมนตรีนั้นถือเป็นสมาชิกฝ่ายบริหาร แต่ไม่ถือเป็นส่วนหนึ่งของคณะรัฐมนตรี ในอดีตนั้นพระมหากษัตริย์ทรงเคยเป็นประธานคณะรัฐมนตรี แต่ครั้งสุดท้ายที่เคยเสด็จร่วมประชุมคือใน ค.ศ. 1957 ต่อมาคณะรัฐมนตรีได้กลายเป็นโครงสร้างสำคัญที่ได้รับการระบุไว้ในการแก้ไขรัฐธรรมนูญใน ค.ศ. 1970
==อ้างอิง==
รัฐบาลเบลเยียม
คณะรัฐมนตรีแห่งชาติ
เควียร์

เควียร์ (Queer; แปลตรงตัว: ประหลาด) เป็นคำกว้าง ๆ ที่ใช้เรียกชนกลุ่มน้อยทางเพศวิถีและอัตลักษณ์ทางเพศ ผู้ซึ่งไม่ใช่รักต่างเพศหรือไม่ใช่กลุ่มเพศซิส คำว่าเควียร์มีความหมายดั้งเดิมคือ "แปลก" หรือ "ประหลาด" และถูกใช้เป็นคำเชิงเหยียดผู้ที่มีความต้องการทางเพศแบบรักร่วมเพศในปลายศตวรรษที่ 19 ต่อมา นับตั้งแต่ทศวรรษ 1980s นักกิจกรรมเควียร์ เช่น สมาชิกของเควียร์เนชั่น เริ่มที่จะทวงคืนคำที่ใช้เหยียดอย่างโจ่งแจ้งและสุดโต่งทางการเมือง กลายมาเป็นคำที่เรียกกลุ่มหนึ่งของบุคคลที่มีความเป็นส่วนหนึ่งของชุมชนแอลจีบีที
ในศตวรรษที่ 21 เควียร์ ถูกนำมาใช้เรียกสเปกตรัมที่กว้างของอัตลักษณ์ทางเพศ, เพศวิถี และการเมืองเรื่องเพศที่ไม่ใช่กลุ่มนอร์เมทีฟ สาขาทางวิชาการอย่างทฤษฎีเควียร์ และ เควียร์ศึกษา ล้วนมีจุดร่วมในการเป็นสิ่งตรงข้ามของระบบเพศสองขั้ว, ความนอร์เมทีฟ และการขาดซึ่งความอินเทอร์เซ็กชันนอล
==อ้างอิง ==
ศัพท์เกี่ยวกับกลุ่มบุคคลที่มีความหลากหลายทางเพศ
เพศวิถี
อัตลักษณ์ทางเพศ
เควียร์
คำสร้างใหม่
ชายรักร่วมเพศ

ชายรักร่วมเพศ หรือ เกย์ผู้ชาย (Gay men) หมายถึงบุคคลรักร่วมเพศที่เป็นผู้ชาย หรือผู้ชายที่มีอัตลักษณ์หรือพฤติกรรมทางเพศโน้มเอียงไปหาผู้ชายด้วยกันเป็นหลัก ในบางครั้ง ทั้งชายรักสองเพศ และ ชายโฮโมโรแมนติก อาจนิยามตนเองว่าเกย์ นอกจากนี้ยังมีเกย์ชายอีกจำนวนมากที่นิยามตัวเองว่า เควียร์ คำอื่น ๆ ที่ปรากฏใช้เป็นสแลงในอดีตสำหรับเรียกคนกลุ่มเดียวกันนี้ มีทั้ง แพนซี (pansy), แฟรี (fairy), เนลลี (nelly) และ ซิส (sissy)

ชายรักร่วมเพศในปัจจุบันช่วงศตวรรษที่ 21 หลายพื้นที่ของโลกยังคงต้องประสบกับการเลือกปฏิบัติ โดยเฉพาะในภูมิภาคเอเชีย, ตะวันออกกลาง และแอฟริกา ขณะที่ในสหรัฐ กลุ่มชายรักร่วมเพศยังคงพบการเลือกปฏิบัติบ้างในชีวิตประจำวัน ปัจจุบันบุคคลผู้ทรงอิทธิพลที่เปิดเผยว่าตนเองเป็นชายรักร่วมเพศ เช่น ทิม คุก, ทอม ฟอร์ด หรือ รูพอล เป็นต้น ขณะที่ในแวดวงนักการเมืองก็มีทั้งอาทิ พีต บูติเจิจ รัฐมนตรีว่าการกระทรวงคมนาคมสหรัฐ, ซาวีเอ เบิทเทิล นายกรัฐมนตรีของประเทศลักเซมเบิร์ก, ลีโอ วาแรดการ์ รองหัวหน้ารัฐบาลของไอร์แลนด์, เอลีโย ดี รูโป อดีตนายกรัฐมนตรีของเบลเยียม เป็นต้น หรือในวงการบันเทิงซึ่งปัจจุบันได้มีบุคคลสาธารณะออกมาเปิดเผยว่าตนเองเป็นชายรักร่วมเพศมากขึ้นอาทิ เอียน แม็กเคลเลน, เอลตัน จอห์น, เวนท์เวิร์ท มิลเลอร์, แมตต์ โบเมอร์, ริกกี มาร์ติน เป็นต้น ร่วมถึงในวงการกีฬาอาทิ โทมัส ฮิทเซิลส์แพร์เกอร์, ทอม เดลีย์, ดาร์เรน ยัง, กัส เคนเวิร์ทตี เป็นต้น
คำว่า เกย์ เคยถูกใช้เป็นคำเรียกชายรักร่วมเพศมาตลอดช่วงเวลาหนึ่ง เช่น "บาร์เกย์" ยังคงปรากฏใช้ในกรณีของเกย์ผู้ชายเป็นหลัก อย่างไรก็ตาม ในปลายศตวรรษที่ 20 คำว่าเกย์ได้ถูกแนะนำโดยชุมชนแอลจีบีทีให้นำมาใช้ เรียกสมาชิกของกลุ่มรักร่วมเพศ โดยให้ "เลสเบียน" เรียกหญิงรักร่วมเพศ และ  "เกย์ผู้ชาย" เรียกชายรักร่วมเพศโดยเฉพาะ
==ดูเพิ่ม==
เกย์
ยาโออิ
สื่อลามกเกย์
กิจกรรมทางเพศของเกย์
กะเทย
หญิงรักร่วมเพศ
บุคคลที่มีความหลากหลายทางเพศ
ชายข้ามเพศ
==อ้างอิง==
==แหล่งข้อมูลอื่น==
Portraits of Gay Men in Love - Smithsonian Institution portrait photographs of gay men in the United States.
Reported Effects of Masculine Ideals on Gay Men - National Institutes of Health report on masculine idealization
Gay Bears at UC Berkeley  - UC Berkeley history of the Gay Liberation Movement
Interactive AIDS Memorial Quilt - National AIDS Memorial digital AIDS Memorial Quilt
Gay Men's Health Crisis - GMHC website
Gale Archive of Sexuality and Gender - archive related to the history of sexuality
กลุ่มบุคคลที่มีความหลากหลายทางเพศ
รสนิยมทางเพศ
เพศทวิลักษณ์

เพศทวิลักษณ์ หรือนิยมทับศัพท์ว่า เพศไบนารี (Gender binary) หรือปรากฏใช้ ระบบเพศทวิลักษณ์ (gender binarism หรือสั้น ๆ ว่า ระบบทวิลักษณ์; binarism) หรือเรียกอย่างหลวม ๆ ว่า คติถือเพศ (genderism) เป็นการจัดกลุ่มเพศเป็นกลุ่มสองกลุ่มที่แตกต่างและตรงกันข้ามกัน คือ ความเป็นชาย และ ความเป็นหญิง ทั้งในระบบทางสังคมหรือความเชื่อทางวัฒนธรรม
ในระบบทวิลักษณ์นี้ sex, gender, และ sexuality อาจถือโดยธรรมชาติว่าถูกกำหนดโดยพันธุกรรมของบุคคลนั้น หรือเรียกว่าเพศแบบอิงกามีท หรือตามเพศเมื่อกำเนิด ยกตัวอย่างเช่น บุคคลผู้เกิดเป็นชาย ระบบทวิลักษณ์ทางเพศอาจถือว่าบุคคลนั้นมีความเป็นชายในทางแสดงออก, ลักษณะส่วนบุคคล และพฤติกรรม รวมถึงมีความรู้สึกทางเพศต่อผู้หญิง มุมมองเหล่านี้อาจรวมถึงการคาดหวังต่อการแต่งกาย, พฤติกรรม, การมีอารมณ์ทางเพศ, ชื่อและสรรพนาม, ห้องน้ำที่ใช้ ความคาดหวังเหล่านี้อาจก่อให้เกิดทัศนคติ, อคติ และ การเลือกปฏิบัติต่อบุคคลที่แสดงออกซึ่งลักษณะอื่นทางเพศและอัตลักษณ์ทางเพศที่ขัดกับเพศแบบทวิลักษณ์ของตน
==อ้างอิง==
เพศ
ไตรรงค์ เพ็ชรเทียม

ไตรรงค์ เพ็ชรเทียม  เป็นปีกฟุตซอลชาวไทย และเป็นสมาชิกฟุตซอลทีมชาติไทยในการแข่งฟุตซอลชิงแชมป์โลก 2016 นอกจากนี้ เขาทำหน้าที่ให้แก่สโมสรฟุตซอลสุราษฎร์ธานีในการแข่งฟุตซอลไทยแลนด์ลีก
== ผลงานอาชีพระหว่างประเทศ ==
ภายใต้การคุมทีมของมิเกล โรดริโก ไตรรงค์ได้รับการเรียกตัวเข้าร่วมฟุตซอลทีมชาติไทยเป็นครั้งแรกสำหรับการแข่งไทยแลนด์ไฟฟ์ 2016 เขาได้รับการเปิดตัวอย่างเป็นทางการในวันที่ 20 สิงหาคม พ.ศ. 2559 เมื่อครั้งปะทะกับทีมชาติญี่ปุ่น โดยเขายังทำประตูได้ในครั้งเปิดตัว
== อ้างอิง ==
นักฟุตซอลชายชาวไทย
นักกีฬาจากกรุงเทพมหานคร
ผู้เล่นสโมสรฟุตซอลนนทบุรี
ผู้เล่นสโมสรฟุตซอลดีพียู ทาวน์
ผู้เล่นสโมสรฟุตซอลชลบุรีบลูเวฟ
มิถุนายน พ.ศ. 2564

มิถุนายน พุทธศักราช 2564 เป็นเดือนที่ 6 ของปี พ.ศ. 2564 วันแรกของเดือนเป็นวันอังคาร วันสุดท้ายของเดือนเป็นวันพุธ
== เหตุการณ์ปัจจุบัน ==
มิถุนายน
*2564-06
เจ้าหญิงมารี เมลีทาแห่งโฮเอินโลเออ-ลังเงินบวร์ค

เจ้าหญิงมารี เมลีทาแห่งโฮเอินโลเออ-ลังเงินบวร์ค (Princess Marie Melita of Hohenlohe-Langenburg) ประสูติเมื่อวันที่ 18 มกราคม ค.ศ. 1899 เป็นพระธิดาใน แอนสท์ที่ 2 เจ้าชายแห่งโฮเอนโลเออ-ลังเงินบวร์ค กับ เจ้าหญิงอเล็กซานดราแห่งซัคเซิน-โคบวร์คและโกทา พระองค์เป็นพระนัดดาใน เจ้าชายอัลเฟรด ดยุกแห่งซัคเซิน-โคบวร์คและโกทา และ พระราชปนัดดาใน สมเด็จพระราชินีนาถวิกตอเรีย และยังเป็นพระขนิษฐาร่วมพระอุทรใน เจ้าชายก็อทฟรีทแห่งโฮเอินโลเออ-ลังเงินบวร์ค
== เสกสมรส ==
พระองค์ทรงเสกสมรสกับ วิลเฮ็ล์ม ฟรีดริช ดยุกแห่งชเลสวิช-ฮ็อลชไตน์ เมื่อวันที่ 5 กุมภาพันธ์ ค.ศ. 1916 มีพระบุตรคือ

ฮันส์ อัลเบร็ชท์ เจ้าชายรัชทายาทแห่งชเลสวิช-ฮ็อลชไตน์
เจ้าชายวิลเฮ็ล์ม อัลเฟรดแห่งชเลสวิช-ฮ็อลชไตน์-เซินเนอร์บอร์ก-กลึคส์บวร์ค
ฟรีดริช แอนสท์ ปีตอร์ ดยุกแห่งชเลสวิช-ฮ็อลชไตน์
เจ้าหญิงมารี อเล็กซานดราแห่งชเลสวิช-ฮ็อลชไตน์
อนึ่ง พระองค์ทรงเป็นพระมาตุลานี (น้าสะใภ้) ใน เจ้าหญิงซิบิลลาแห่งซัคเซิน-โคบวร์คและโกทา และมีศักดิ์เป็นพระราชอัยยิกา (ยาย) ใน สมเด็จพระราชาธิบดีคาร์ลที่ 16 กุสตาฟแห่งสวีเดน และยังเป็นพระอัยยิกา (ย่า) ใน คริสท็อฟ เจ้าชายแห่งชเลสวิช-ฮ็อลชไตน์
ราชวงศ์กลึคส์บวร์ค
เจ้าหญิงเยอรมัน
ราชวงศ์เยอรมัน
พระราชปนัดดาในพระราชินีวิกตอเรีย